**VAGYONKEZELÉSI SZERZŐDÉS**

**1. sz. módosítása**

mely létrejött egyrészről

**Budapest Főváros Önkormányzata** (székhely: 1052 Budapest, Városház u. 9-11., törzskönyvi azonosító szám: 735638, adószám: 15735636-2-41 statisztikai számjele: 15735636-8411-321-01, bankszámla száma: 11784009-15490012, képviseli: Tarlós István főpolgármester) továbbiakban: *Önkormányzat*,

másrészről

**Fővárosi Közterület-fenntartó Zártkörűen Működő Nonprofit Részvénytársaság** (székhely: 1081 Budapest, Alföldi u. 7., cégjegyzékszám: 01-10-043157, statisztikai számjel: 12166602-3811-573-01, adószám: 12166602-2-44, bankszámlaszám: 11784009-20400323-00000000, képviseli: dr. Horváth Béla Phd. vezérigazgató) továbbiakban: *Vagyonkezelő;*

továbbiakban együttesen Felek között alulírott helyen és napon, az alábbiak szerint:

1. Előzmények

Felek 2015. február 17. napján kötöttek egymással vagyonkezelési szerződést (a továbbiakban: Vagyonkezelési Szerződés) a KEOP-1.1.1/C/13-2013-0019 azonosító számú, a „Hulladék lerakástól történő eltérítéshez szükséges eszközök beszerzése – a fővárosi hulladékgazdálkodási rendszer eszközparkjának fejlesztése és informatikai korszerűsítése” című projekt (a továbbiakban: Projekt) keretében beszerzésre kerülő eszközök vagyonkezelésbe adása tárgyában.

A Vagyonkezelési Szerződés II.3. pontjában Felek a vagyonkezelői jog becsült maximális ellenértékét 663.046.498 Ft + ÁFA összegben határozták meg.

A Vagyonkezelési Szerződés II.4. pontjában rögzítésre került, hogy a vagyonkezelői jog tényleges ellenértékének Felek a szakértői értékbecslésekben eszközcsoportonként meghatározott részösszegek együttes összegét tekintik, mely összeg figyelembevételével Felek a Vagyonkezelési Szerződést a későbbiekben módosítják.

Az eszközök beszerzése tárgyában az adásvételi szerződések 2015. április 3. napján a nyertes ajánlattevőkkel megkötésre kerültek. Az eszközcsoportok vagyonkezelői jogának ellenértékére vonatkozó szakértői értékbecsléseket a Vagyonkezelő beszerezte. A szakértői értékbecslések alapján a vagyonkezelői jog ellenértéke összesen 623.458.000 Ft + ÁFA, mely összeg kevesebb, mint a Vagyonkezelési Szerződés II.3. pontjában meghatározott becsült ellenérték, ezért a Vagyonkezelési Szerződést módosítani szükséges.

Jelen okirat útján továbbá módosításra kerülnek a Vagyonkezelési Szerződésnek a vagyonkezelői jog ellenértékének megfizetésére vonatkozó rendelkezései, valamint pontosításra kerülnek a Vagyonkezelési Szerződésnek a Felek közötti elszámolásra vonatkozó rendelkezései, illetve kiegészítésre kerül a Vagyonkezelési Szerződés VII.5. pontja azzal, hogy az Önkormányzat a Projekt támogatási szerződésének és mindenkori módosításainak másolatát a Vagyonkezelő rendelkezésére bocsátja.

1. Rendelkezések
2. Jelen 1. sz. módosítás aláírásával Felek a Vagyonkezelési Szerződés II.3. pontját hatályon kívül helyezik és helyébe az alábbi rendelkezést léptetik.

„3.) A Felek megállapodnak abban, hogy a vagyonkezelői jog megszerzése és gyakorlása – a 22/2012. (III.14.) Főv. Kgy. rendelet 34. § (3) bekezdésével összhangban – egyösszegű ellenérték fejében történik. A vagyonkezelői jog ellenértéke az eszközcsoportok vagyonkezelői jogának ellenértékére vonatkozó szakértői értékbecslésekben meghatározott részösszegek együttes összege alapján 623.458.000 Ft + ÁFA, azaz Hatszázhuszonhárommillió-négyszázötvennyolcezer forint + ÁFA, amelynek megfizetésére a Vagyonkezelő jelen szerződés aláírásával kötelezettséget vállal az alábbiakban részletezettek szerint.

Az Önkormányzat a vagyonkezelői jog ellenértékével kapcsolatban előlegre jogosult. Vagyonkezelő a vagyonkezelői jog ellenértékét az alábbi ütemezés szerint fizeti meg átutalás útján az Önkormányzat 11784009-15490012 sz. bankszámlájára.

Felek megállapodnak, hogy az első kifizetés összege 268.220.667 Ft + ÁFA, a második kifizetés összege 2.000.000 Ft + ÁFA, a harmadik kifizetés összege 353.237.333 Ft + ÁFA.

Az első kifizetést Vagyonkezelő az Önkormányzat által kiállított előlegbekérő alapján 2015. ……………. napján teljesítette az Önkormányzat részére.

A második kifizetés összegéről az Önkormányzat 8 napos fizetési határidővel legkésőbb 2015. augusztus 30. napjáig előlegbekérőt állít ki, amelyet megküld a Vagyonkezelőnek.

A Vagyonkezelő előlegbekérők alapján történő pénzügyi teljesítését követően az Önkormányzat a teljesítés napjával előlegszámlát állít ki, amelyet megküld a Vagyonkezelőnek.

A vagyonkezelői jog ellenértékének összegéről az Önkormányzat legkésőbb 2015. október 1. napjáig állítja ki a számlát 8 napos fizetési határidővel. A harmadik kifizetés összege a vagyonkezelői jog ellenértékének és a Vagyonkezelő által előlegként megfizetett összegek különbözete.”

1. Jelen 1. sz. módosítás aláírásával Felek a Vagyonkezelési Szerződés II.4. pontját hatályon kívül helyezik.
2. Jelen 1. sz. módosítás aláírásával Felek a Vagyonkezelési Szerződés VII.5. pontját hatályon kívül helyezik és helyébe az alábbi rendelkezést léptetik.

„5.) Annak érdekében, hogy bármely vis maior esemény a fentiekkel összhangban a szerződéses kötelmek teljesítését akadályozó tényezőként felhozható legyen, a Szerződés teljesítésében akadályozott félnek írásban tájékoztatnia kell a másik felet a fenti különleges körülmények bekövetkeztéről. Ezen tájékoztatást indokolatlan késedelem nélkül kell megtenni azt követően, hogy a Felek valamelyike felismerte a kötelmek teljesítése alól mentesítő indokként felhozható körülmények felmerültét. A fenti értesítésben meg kell jelölni a szerződéses kötelmek teljesítésének várható késedelmi időszakát is, amennyiben ez felmérhető az adott pillanatban.

Amennyiben a mentesülés indoka megszűnik, úgy erről a tényről a másik felet is értesíteni kell, továbbá lehetőség szerint arról is tájékoztatni kell, hogy a mentesülés indokát jelentő különleges körülmények miatt halasztást szenvedett intézkedéseket mikor foganatosítják. Az előre nem látható és a vagyonkezelőnek fel nem róható okból bekövetkező vagyon megsemmisülése esetén vagyonkezelőre pótlási kötelezettség csak akkor hárul, amennyiben annak hiánya ellehetetlenítené a közszolgáltató feladatainak ellátását, illetve amennyiben a támogatási szerződés, vagy annak valamely módosítása előír ilyen kötelezettséget. Az Önkormányzat a támogatási szerződés és mindenkori módosításainak másolatát a Vagyonkezelő rendelkezésére bocsátja.”

1. Jelen 1. sz. módosítás aláírásával Felek a Vagyonkezelési Szerződés IX.4. pontját hatályon kívül helyezik és helyébe az alábbi rendelkezést léptetik.

„4.) A Vagyonkezelő az adott eszközcsoportra vonatkozó vagyonkezelői jog megszűnésekor köteles a vagyonkezelésébe vett vagyonnal tételesen az Önkormányzat felé elszámolni. Az elszámolással kapcsolatos részletekről Felek az adott eszközcsoportra vonatkozó vagyonkezelői jog megszűnése előtt 6 hónappal egyeztetnek. Az elszámolás a Felek által aláírt jegyzőkönyvvel történik, amely tételesen szerepelteti az Eszközöket, azok könyv szerinti értékét, főbb megállapításokat. A Vagyonkezelési Szerződés 3 hónapos határidővel történő, Önkormányzat általi felmondása esetén a Vagyonkezelő köteles a felmondás kézhezvételét követő 3 hónapon belül az Önkormányzattal elszámolni és az elszámoláshoz szükséges egyeztetéseket lefolytatni, azonnali hatályú felmondás esetén az elszámolásra szabott határidő a felmondás kézhezvételétől számított 30 nap.”

1. A Felek rögzítik, hogy a Vagyonkezelési Szerződésnek a jelen 1. sz. módosítás által nem érintett rendelkezései változatlanul hatályban maradnak, azokat a Felek továbbra is érvényesnek és magukra nézve kötelezőnek ismerik el.

6. Jelen 1. számú módosítás 6 egymással szó szerint mindenben megegyező eredeti példányban készült, amelyet Felek annak elolvasása és értelmezése után, mint akaratukkal mindenben megegyezőt, jóváhagyólag írtak alá.

Budapest, 2015. ………………… Budapest, 2015. ………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Budapest Főváros Önkormányzata FKF Nonprofit Zrt.

képviseli: képviseli:

Tarlós István főpolgármester megbízásából dr. Horváth Béla Phd. vezérigazgató

dr. Szeneczey Balázs főpolgármester-helyettes

Pénzügyi ellenjegyzést végezte:

Budapest, 2015. …………………

………………………………………

Verő Tibor

Pénzügyi Főosztály vezetője

Láttam:

Budapest, 2015. …………………

………………………………………

Sárádi Kálmánné dr. főjegyző megbízásából

Bárdonné dr. Benda Mónika aljegyző

Jelen 1. sz. módosítás szövege megegyezik a Fővárosi Közgyűlés 2015. …….....-i ülésére előterjesztett és Budapest Főváros Közgyűlése által jóváhagyott szöveggel.